4. janvāris

4. janvāris ir gada 4. diena pēc Gregora kalendāra. Līdz gada beigām ir atlikušas 361 (362 garajā gadā) dienas.

Vārda dienas 
Spodra, Ilva, Ilvita

Notikumi 
 1493. gads — Kristofors Kolumbs sava pirmā ceļojuma laikā devās no Amerikas uz Eiropu.
 1896. gads — Jūta kļuva par ASV 45. štatu.
 1912. gads — Mēness atradās vistuvāk Zemei 20. gadsimta laikā — 356 375 km attālumā.
 1932. gads — Indijā tika arestēts Mahātma Gandijs, savukārt viņa vadītais Indijas Nacionālais kongress pasludināts ārpus likuma.
 1947. gads — tika izdots žurnāla Der Spiegel pirmais numurs.
 1948. gads — Birma atguva neatkarību no Apvienotās Karalistes.
 1951. gads — Korejas kara laikā Ķīnas un Ziemeļkorejas spēki ieņēma Seulu.
 1956. gads — Indijā izveidots Āndhra Pradēšas štats
 1958. gads — beidza eksistēt pirmais zemes mākslīgais pavadonis Sputnik-1 — tas nogāja no orbītas un sadega atmosfērā.
 1959. gads — Luna-1 kļuva par pirmo kosmisko aparātu, kas sasniedzis Mēness apkārtni.
 1987. gads — pasaules junioru čempionātā hokejā Čehoslovākijā finālspēlē starp Kanādas un ASV komandām izcēlās kautiņš, kurā iesaistījās visi spēlētāji. Abas komandas tika diskvalificētas, kas ziemeļamerikāņiem liedza saņemt jau gandrīz iegūtās zelta medaļas.
 1990. gads — 307 cilvēki gāja bojā dzelzceļa katastrofā Pakistānā.
 2004. gads:
 Mihails Saakašvili tika ievēlēts par Gruzijas prezidentu.
 pulksten 04:35 UTC uz Marsa virsmas nolaidās visurgājējs Spirit.
 pieņemts tagadējais Afganistānas karogs.
 2006. gads — Izraēlas premjerministru Arielu Šaronu atkārtoti ķēra trieka. Viņa darba pienākumus pārņēma Ehuds Olmerts.
 2019. gads — Polijas pilsētā Košalinā "izlaušanās istabu" (escape room) spēles laikā ugunsgrēkā gāja bojā piecas 15 gadus vecas meitenes.
 2020. gads — Rīgas dome eksperimentālā kārtā pirmo reizi slēdza Tērbatas ielu autotransportam, posmā no Elizabetes ielas līdz Stabu ielai, paredzot to tikai gājējiem, velobraucējiem, kā arī dažādām uzņēmējdarbību veicinošām iecerēm.
 2021. gads:
 Apvienotās Karalistes tiesa atteicās ASV izdot Džūljanu Asānžu, savukārt Meksika viņam piedāvāja politisko patvērumu.
 Katara un Saūda Arābija atkal atvēra savstarpējo robežu.

Dzimuši 
 1643. gads — Īzaks Ņūtons (Isaac Newton), angļu matemātiķis, fiziķis (miris 1727. gadā)
 1710. gads — Džovanni Batista Pergolēzi (Giovanni Battista Pergolesi), itāļu komponists (miris 1736. gadā)
 1785. gads — Jākobs Grimms (Jacob Grimm), vācu filologs, viens no brāļiem Grimmiem (miris 1863. gadā)
 1797. gads — Vilhelms Bērs (Wilhelm Beer), vācu astronoms (miris 1850. gadā)
 1809. gads — Luijs Brails (Louis Braille), franču pasniedzējs, Braila raksta izgudrotājs (miris 1852. gadā)
 1872. gads — Alberts Tailers (Albert Tyler), amerikāņu vieglatlēts (miris 1945. gadā)
 1874. gads — Josefs Suks (Josef Suk), čehu komponists (miris 1935. gadā)
 1880. gads — Anrī Pesljē (Henri Peslier), franču ūdenspolo spēlētājs (miris 1912. gadā)
 1895. gads — Gustavs Klucis, latviešu padomju mākslinieks un plakātists (miris 1938. gadā)
 1929. gads — Tālis Millers, latviešu ķīmiķis (miris 2022. gadā)
 1934. gads — Rudolfs Šusters (Rudolf Schuster), Slovākijas prezidents
 1936. gads — Džanni Vatimo (Gianni Vattimo), itāļu filozofs un politiķis
 1940. gads:
 Braiens Džozefsons (Brian Josephson), britu fiziķis
 Gao Sjindzjaņs (Gao Xingjian), Ķīnas rakstnieks
 1945. gads — Ričards Šroks (Richard Schrockn), ASV ķīmiķis
 1963. gads — Tils Lindemans (Till Lindemann), vācu mūziķis
 1970. gads — Kristofers Kesidijs (Christopher Cassidy), ASV kosmonauts
 1974. gads — Armins Cegelers (Armin Zöggeler), Itālijas kamaniņu braucējs
 1985. gads — Deriks Etkinss (Derrick Atkins), Bahamu vieglatlēts, sprinteris
 1992. gads — Artūrs Toms Plešs, latviešu inženieris, uzņēmējs un politiķis

Miruši 
 1786. gads — Mozess Mendelszons (Moses Mendelssohn), Vācijas ebreju filozofs (dzimis 1729. gadā)
 1913. gads — Alfrēds fon Šlīfens ( Alfred von Schlieffen), vācu feldmaršals (dzimis 1833. gadā)
 1915. gads — Antons fon Verners (Anton von Werner), vācu mākslinieks (dzimis 1843. gadā)
 1919. gads — Georgs fon Hertlings (Georg von Hertling), Vācijas kanclers (dzimis 1843. gadā)
 1926. gads — Savojas Margarita (Margherita di Savoia), Itālijas karaliene (dzimusi 1851. gadā)
 1941. gads — Anrī Bergsons (Henri Bergson), franču filozofs (dzimis 1859. gadā)
 1947. gads — Kurts Dērijs (Kurt Doerry), vācu vieglatlēts, 1896. un 1900. gada vasaras olimpisko spēļu dalībnieks (dzimis 1874. gadā)
 1957. gads — Teodors Kerners (Theodor Körner), Austrijas prezidents (dzimis 1873. gadā)
 1960. gads — Albērs Kamī (Albert Camus), Alžīrijā dzimis franču filozofs un rakstnieks (dzimis 1913. gadā)
 1961. gads — Ervīns Šrēdingers (Erwin Schrödinger), Austrijas un Īrijas fiziķis (dzimis 1887. gadā)
 1962. gads — Hanss Lammerss (Hans Lammers), vācu valsts darbinieks (dzimis 1879. gadā)
 1965. gads — Tomass Stērnss Eliots (Thomas Stearns Eliot), ASV dzimis britu rakstnieks (dzimis 1888. gadā)
 1995. gads — Bruks Stīvens (Brooks Stevens) inženieris, motociklu Harley-Davidson radītājs (dzimis 1911. gadā)
 1997. gads — Juris Kaminskis, latviešu teātra un kino aktieris (dzimis 1943. gadā)
 2021. gads — Tanja Robertsa (Tanya Roberts), ASV aktrise (dzimusi 1955. gadā)

Svētku un piemiņas dienas 
 Neatkarības diena (Mjanma)

Atsauces 

Janvāris